paragraph_text: Uz J. Caryja i J. Pinkerton smatra ga se najznačajnijim britanskim kartografom tog vremena. Trojac je uvelike redefinirao europsku kartografiju zbog odbacivanja umjetničkog pristupa pri izradi zemljovida kao što su ranije bili ukrašavanje, dekorativni amblemi, piktogrami, itd. Thomsonova najznačajnija djela su atlasi „Novi opći atlas svijeta” (engl. A New General atlas of the World) tiskan od 1814. odnosno „Atlas Škotske” (engl. The Atlas of Scotland) iz 1820. godine. Usprkos kvalitetnom i opsežnom opusu, o životu J. Thomsona vrlo je malo poznato.